**изх.№1/21.04.2021г.**

**ПОКАНА ЗА ОФЕРТА**

Асоциацията на Българските Черноморски Общини (АБЧО), Ви кани да подадете оферта за **Строително-ремонтни работи на сграда с идентификатор 10135.1507.1120.1, УПИ I-5, кв.75 по плана на 8-ми м.р., гр. Варна, ул. Преслав №4 – недвижима културна ценност – частна държавна собственост**

1. **Кратко описание:**

Настоящата поръчка се провежда в рамките на Проект «GreeTHiS – Зеленият Туризъм и историческото наследство – като предпоставка за развитие на Черноморския регион» по Съвместна Оперативна Програма Черноморски Басейн 2014-2020.

Основната цел на проекта е насърчаване развитието на екологичния (зеления) културен туризъм на трансгранично ниво в Черноморския регион чрез популяризиране на знания и ноу хау за опазване на наследството, технологии за адаптиране към климата в исторически и защитени сгради и подпомагане на трансфера на иновативни бизнес решения между участващите страни. Демонстриране на устойчиви енергийни решения в исторически зони и сгради по отношение на опазване на местната култура, наследство и идентичност.

Обект на интервенция в обхвата на настоящата поръчка е административна сграда находяща се в гр. Варна, ул. Преслав №4. Сградата е архитектурно – строителна недвижима културна ценност с категория „ансамблово значение”. С писмо на НИПК от 11.06.1987 г. е обявена за художествена недвижима културна ценност и е вписана в Списъка на декларираните архитектурно-строителни паметници в гр. Варна под №177.

Сградата е частна държавна собственост – АДС №8052/06.12.2011 г. с предоставени права за управление на Областния управител на област Варна и отдадена под наем на Асоциацията на Българските Черноморски Общини – д-р за наем № 325/27.08.2018 г.

Сградата е масивна, състояща се от: самостоятелен обект в сграда с идентификатор 10135.1507.1120.1.1, находящ се на етаж 1, представляващ обект 1 със застроена площ 53,25 кв.м.; самостоятелен обект в сграда с идентификатор 10135.1507.1120.1.2 находящ се на етаж 2, представляващ обект 2 със застроена площ 53,25 кв.м.; самостоятелен обект в сграда с идентификатор 10135.1507.1120.1.3 находящ се на етаж 3, представляващ обект 3 със застроена площ 53,25 кв.м. Предназначение на самостоятелните обекти: делова и административна дейност.

Сградата е постороена през 1922 г. Разгърнатата застроена площ е 266,25 кв.м.

**ІІI. Критерият за оценка на офертите е: Предложена най-ниска цена.**

**ІV. Изискване към кандидатите:** Да притежаватУдостоверение за вписване в Централния професионален регистър на строителя, съгласно Закона за камарата на строителите за изпълнение на строежи, коeто да им позволява извършването на строителните работи, предмет на поръчката.

В случай, че кандидатът е чуждестранно лице – валиден еквивалентен документ, издаден от компетентен орган на държава – членка на Европейския съюз или на друга държава – страна по Споразумението за Европейско икономическо пространство или на Конфедерация Швейцария, или на регистрация в еквивалентен професионален регистър на държавата, в която е установен, или на такава регистрация от компетентните органи съгласно националния му закон.

При не представяне на съответното Удостоверение, кандидатът ще бъде отстранен от участие.

**V. Срок за изпълнение на поръчката:** до 30.11.2021 г.

**VІ.** **Място и срок за представяне на офертите: до 17:00 часа на 04.05.2021 г.** в офиса на АБЧО: гр. Варна, ул. Осми Приморски полк №67А.

**VІІ.** **Валидност на офертата**: Срокът на валидност на офертите е до изтичане на 90 (деветдесет) календарни дни, считано от крайния срок за получаване на офертите.

**Приложения:**

1. Техническа спецификация
2. Оферта – образец
3. Проект на договор

**МАРИЯНА ИВАНОВА**

*Изпълнителен Директор*

**ТЕХНИЧЕСКА СПЕЦИФИКАЦИЯ**

**за обект: Строително-ремонтни работи на сграда с идентификатор 10135.1507.1120.1, УПИ I-5, кв.75 по плана на 8-ми м.р., гр. Варна, ул. Преслав №4 – недвижима културна ценност – частна държавна собственост**

1. **Смяна на дограма**

Демонтаж на стара дограма включително и входна врата. Монтаж на нова дограма с обобщен коефициент на топлпреминаване - λ. = 1,40 [W/m.K]. Профил пластмасов със стоманена армировка, въздухопропускливост: 4 (EN 12207), херметичност при проливен дъжд: 9A (EN 12208). Цвят на дограмата - бял. Коефициенти на топлоизолация: дограма - Uf = 0,71 W/mlK, прозорец- Uw = 0,9 W/mlK. Монтаж и на подпрозоречни первази от външната и вътрешната страна. Монтаж на входна врата обощен коефициент на топлпреминаване - λ. = 1,40 [W/m.K] с включено защитно оборудване клас RC 3.

1. **Изолация покрив**

Предвижда се подмяна на покривна конструкция с нова включително и топлоизолация в подпокривното пространство, доставка, монтаж и крепежни елементи

1. **Осветителни тела**

Предвижда се смяна на вътрешните осветителни тела с нови LED осветители

1. **Възстновяване на фасади**

През дългогодишната експлоатация на сградата, фасадите й са силно увредни, което налага техния ремонт. Преди започване на строително-ремонтните работи (СРР) е необходимо да се изгради фасадно скеле. Височината на скелето трябва да бъде поне до кота корниз на сградата. Скелето трябва да е здраво закрепено, с необхдимите съоръжения за безопасна работа, като към улицата трябва да се покрие с плътна мрежа (коефициент на запълване на мрежата – поне 80%). Върху фасадата са полагани различни бои във времето, а при последния ремонт е положен дебел слой циментова шпакловка, която впоследствие не е покрита със защитен слой. Същата циментова шпакловка е паронепропусклива, нееластична и възпрепятствайки нормалното движение на парите се е „надула“ и на места е силно напукана, компрометирана. Върху пластиките, непрофесионално е работено с циментова смес, с опит да се повтори релефа, което ги е компроментирало. Необходимо е да бъдат почистени до реалния им вид или при невъзможност да се направят шаблони и силиконови калъпи, като за мостра да се изпзолва възможно най-запазеният детайл, след което да се отлеят/обемните/ или изтеглят/линейните/ детайли. Поради лошото състояние на улуци и водостоци от въздействието на дъждовната вода са унищожени големи участъци от мазилката и декоративните елементи до зид. Високата влажност на зида е спомогнала за развитието на растения, които допълнително разрушават фасадата. Следва да се отремонтират елементите на водоотвеждащата система и да се отстранят растенията по фасадата. Фасадите по които трябва да се извършат строително-ремонтните работи са фасада запад (към ул.”Преслав”) и фасада юг (към ул. “Генуа”). Успоредно с тази дейност трябва да се извърши засенмане на архтектурните елементи по фасадите. Водосточните тръби трябва да бъдат внимателно остраренени и складирани на временен склад. След приклюване на СРР по фасадите е необходимо да бъда монтирани същите водосточни тръби. Улуците трябва бъдат добре почистени и където е необходимо (връзки между отделните елементи, пробиви и др) да бъде положен устойчив на атмосферни въздействия уплътняващ материал.

За правилното изпълнение на възстановителните работи следва да се направи щателна оценка на основата във всеки периметър. Визуално, на места основната и хастарната мазилка е напукана сериозно и отлепена от основата. Местата с компроментирана мазилка следва да бъдат почистени до здрава основа. Върху цялата фасада е положена циментова смес, а преди нея полагани различни по състав бои в няколко слоя. Тези слоеве следва да бъдат отстранени. След отстраняването на гореописаните слоеве мазилка, фасадата е необходимо да бъде почистена от всякакви замърсявания (прах, мазнини и др.) и изсушена. Необходимо е да бъдат отстранени всякакви кабели, метални носещи елементи на пана, климатици и др.

Основата, която е новопочистена, следва да се обработи с подходящ дълбок грунд. Грундът трябва да бъде положен при климатични условия, съгласно инструкциите на съответният производител. Грундът трябва да отговаря на екологичните изисквания. Грундът трябва да е паропропусклив (Sd стойност <0,01м), да е негорим (клас А2).

В участъците, където липсва слой над 10 мм трябва да се положи основна/хастарна/ мазилка, като се спазват технологичните срокове и изисквания според техническите изисквания на продукта. Със същата мазилка се оформят основните мазилкови полета. Мазилката трябва да е подходяща за полагане върху стари мазилки. Мазилката трябва да се положи при условия и време на обработка съгласно изисканията на съответният произоводител.

За основна мазилка трябва да бъде използвана вароциментова мазилка, защото основата е изпълнена от такава мазилка. Мазилката трябва да се положи при условия и време на обработка съгласно изисканията на съответният произоводител. Върху основната мазилка се полага фина завършваща мазилка, с вложена в нея армираща мрежа.

Оцветяването да се извърши с непожълтяваща, устойчива на слънчеви лъчи боя, подходяща за външно приложение. Боята трябва да е подходяща като крайно покритие върху основата. Другите детайли по декорацията се възстановяват по аналогичен начин, с обработка чрез шаблони повтарящи старите детайли или чрез ръчна обработка, детайл по детайл. Цялостно фасадата и орнаментите се оцветяват в цветове съгласувани с Възложителят, чрез полагане на силикатна боя за реставрации. Индивидуалните пластики се възстановяват до първоначалния им вид. След изпълението на СРР се монтират почистените водосотчни тръби. На улуците, первазите и пред прозорците трябва да се монтирасъоръжение против кацане на птици.

**Спецификация на необходимите видове работи**

|  |  |  |  |
| --- | --- | --- | --- |
| № | Вид СМР | Ед. мярка | К-во |
|
| **I. Смяна на дограма** | | | |
| 1 | Доставка и монтаж на PVC прозорец с размери до 260/320 | бр. | 2 |
| 2 | Доставка и монтаж на PVC прозорец с размери до 310/320 | бр. | 1 |
| 3 | Доставка и монтаж на PVC прозорец с размери до 120/240 | бр. | 1 |
| 4 | Доставка и монтаж на PVC прозорец с размери до 53/205 | бр. | 8 |
| 5 | Доставка и монтаж на PVC прозорец с размери до 97/205 | бр. | 4 |
| 6 | Доставка и монтаж на PVC прозорец с размери до114/165 | бр. | 2 |
| 7 | Доставка и монтаж на PVC прозорец с размери до 68/205 | бр. | 4 |
| 8 | Доставка и монтаж на PVC прозорец с размери до 115/205 | бр. | 2 |
| 9 | Доставка и монтаж на PVC прозорец с размери до 120/265 | бр. | 1 |
| 10 | Доставка и монтаж на PVC прозорец с размери до 135/100 | бр. | 3 |
| **II.         Изолация покрив** | | | |
| 11 | Водосточни тръби – подмяна с такива от пластифицирана ламарина | м | 24 |
| 12 | Улуци – подмяна с такива от пластифицирана ламарина | м | 15 |
| 13 | Подмяна на покривна конструкция с нова включително и топлоизолация в подпокривното пространство, доставка, монтаж и крепежни елементи | m2 | 55 |
|  | **III. Смяна на осветителни тела** |  |  |
| 14 | Смяна на осветителни тела | бр. | 49 |
| **IV. Възстановяване на фасади** | | | |
| 15 | Почистване на основата на главен и подпрозоречни корнизи | м2 | 22 |
| 16 | Премахване до здраво на напукани и подкожушени участъци | м2 | 12 |
| 17 | Хоросан за изтегляне - основно възстановяване | м2 | 8 |
| 18 | Хоросан за фино ръчно възстановяване | м2 | 10 |
| 19 | Обработка с акрилен дълбокопроникващ грунд | м2 | 22 |
| 20 | Двукратно боядисване на корнизи и рамки с бяла боя | м2 | 22 |
| 21 | Изработка и монтаж на декоративни фасадни елементи с различен габарит | бр. | 9 |
| 21 | Ръчно възстановяване на място на частично разрушени уникални елементи по фасадата | м2 | 6,5 |
| 22 | Обработка с акрилен дълбокопроникващ грунд | м2 | 30 |
| 23 | Боядисване с четка на метални пръчки на парапет | м2 | 3,2 |
| 24 | Двукратно боядисване на пластимна декоративна украса с бяла боя | м2 | 30 |

**(Образец)**

**ДО**

Сдружение «Асоциация на Българските Черноморски Общини»

**ОФЕРТА**

**От:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(наименование на кандидата)

с адрес: гр. \_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, № \_\_\_\_\_\_\_\_\_\_\_\_\_\_,

ЕИК /Булстат: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

представлявано от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, в качеството му на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**за Строително-ремонтни работи на сграда с идентификатор 10135.1507.1120.1, УПИ I-5, кв.75 по плана на 8-ми м.р., гр. Варна, ул. Преслав №4 – недвижима културна ценност – частна държавна собствен**

**УВАЖАЕМИ ГОСПОДА,**

С настоящото Ви представяме нашата оферта за изпълнение на Строително-ремонтни работи на сграда с идентификатор 10135.1507.1120.1, УПИ I-5, кв.75 по плана на 8-ми м.р., гр. Варна, ул. Преслав №4 – недвижима културна ценност – частна държавна собственост.

След запознаване с описанието на предмета на поръчката, съгласно Поканата и Техническите изисквания, ние:

1. Декларираме, че офертата е изготвена при спазване на задълженията, свързани с данъци и осигуровки, опазване на околната среда, закрила на заетостта и условията на труд, които са в сила в нашата страна, където се извършва строителството.
2. Заявяваме, че ако поръчката бъде възложена на нас, ще я изпълним в съответствие с условията на Техническата спецификация и нашето техническо и финансово предложение, които са неразделна част от нашата оферта.

4. Заявяваме, че в нашето предложение за изпълнение на поръчката и в цената, която сме оферирали във финансовото ни предложение, сме включили всички дейности и респективно разходи, които са необходими за качественото изпълнение на поръчката, съгласно Техническите изисквания.

5. С подаването на настоящата оферта да се счита, че сме съгласни с всички условия на възложителя, в т.ч. с определения от него срок на валидност на офертите и с проекта на договор.

**ТЕХНИЧЕСКО ПРЕДЛОЖЕНИЕ**

за обект: Строително-ремонтни работи на сграда с идентификатор 10135.1507.1120.1, УПИ I-5, кв.75 по плана на 8-ми м.р., гр. Варна, ул. Преслав №4 – недвижима културна ценност – частна държавна собственост

П**редставяме следното Техническо предложение за изпълнение:**

1. Ще изпълним строително – ремонтните работи, съгласно изискванията на одобрена от Възложителя Количествена сметка /КС/, в срок и с необходимото качество.

2. Ще осигуряваме необходимото техническо ръководство и контрол по време на изпълнението на строително – ремонтните работи.

3. Ще упражняваме функции на координатор по безопасност и здраве, съгласно Наредба № 2 от 22.03.2004 г. за минималните изисквания за здравословни и безопасни условия на труд при извършване на строително монтажните работи.

4. **Г**аранционният срок за извършените строителни и монтажни работи по поръчката и включително вложените материали е *5 години*. Гаранционният срок започва да тече от датата на подписването от Възложителя на Протокол за установяване на видовете и количества работи /образец 19/.

5. При изпълнение на СРР ще използваме строителни материали и изделия, които отговарят на техническите изисквания към строителните продукти, съгласно нормативната база. При полагане щe се спазват инструкциите на съответния производител.

**ЦЕНОВО ПРЕДЛОЖЕНИЕ**

за обект: Строително-ремонтни работи на сграда с идентификатор 10135.1507.1120.1, УПИ I-5, кв.75 по плана на 8-ми м.р., гр. Варна, ул. Преслав №4 – недвижима културна ценност – частна държавна собственост

|  |  |  |  |  |  |
| --- | --- | --- | --- | --- | --- |
| № | Вид СМР | Ед. мярка | К-во | Ед. цена без ДДС | Стойност без ДДС |
|
| **I. Смяна на дограма** | | | | | |
| 1 | Доставка и монтаж на PVC прозорец с размери до 260/320 | бр. | 2 |  |  |
| 2 | Доставка и монтаж на PVC прозорец с размери до 310/320 | бр. | 1 |  |  |
| 3 | Доставка и монтаж на PVC прозорец с размери до 120/240 | бр. | 1 |  |  |
| 4 | Доставка и монтаж на PVC прозорец с размери до 53/205 | бр. | 8 |  |  |
| 5 | Доставка и монтаж на PVC прозорец с размери до 97/205 | бр. | 4 |  |  |
| 6 | Доставка и монтаж на PVC прозорец с размери до114/165 | бр. | 2 |  |  |
| 7 | Доставка и монтаж на PVC прозорец с размери до 68/205 | бр. | 4 |  |  |
| 8 | Доставка и монтаж на PVC прозорец с размери до 115/205 | бр. | 2 |  |  |
| 9 | Доставка и монтаж на PVC прозорец с размери до 120/265 | бр. | 1 |  |  |
| 10 | Доставка и монтаж на PVC прозорец с размери до 135/100 | бр. | 3 |  |  |
| **II.         Изолация покрив** | | | | | |
| 11 | Водосточни тръби – подмяна с такива от пластифицирана ламарина | м | 24 |  |  |
| 12 | Улуци – подмяна с такива от пластифицирана ламарина | м | 15 |  |  |
| 13 | Подмяна на покривна конструкция с нова включително и топлоизолация в подпокривното пространство, доставка, монтаж и крепежни елементи, | м2 | 55 |  |  |
|  | **III. Смяна на осветителни тела** |  |  |  |  |
| 14 | Смяна на осветителни тела | бр. | 49 |  |  |
| **IV. Възстановяване на фасади** | | | | | |
| 15 | Почистване на основата на главен и подпрозоречни корнизи | м2 | 22 |  |  |
| 16 | Премахване до здраво на напукани и подкожушени участъци | м2 | 12 |  |  |
| 17 | Хоросан за изтегляне - основно възстановяване | м2 | 8 |  |  |
| 18 | Хоросан за фино ръчно възстановяване | м2 | 10 |  |  |
| 19 | Обработка с акрилен дълбокопроникващ грунд | м2 | 22 |  |  |
| 20 | Двукратно боядисване на корнизи и рамки с бяла боя | м2 | 22 |  |  |
| 21 | Изработка и монтаж на декоративни фасадни елементи с различен габарит | бр. | 9 |  |  |
| 21 | Ръчно възстановяване на място на частично разрушени уникални елементи по фасадата | м2 | 6,5 |  |  |
| 22 | Обработка с акрилен дълбокопроникващ грунд | м2 | 30 |  |  |
| 23 | Боядисване с четка на метални пръчки на парапет | м2 | 3,2 |  |  |
| 24 | Двукратно боядисване на пластимна декоративна украса с бяла боя | м2 | 30 |  |  |
|  | | | | | |
|  |  |  |  |  |  |
|  | **ОБЩА ЦЕНА БЕЗ ДДС:** |  |  |  |  |
|  | **ДДС 20%** |  |  |  |  |
|  | **ОБЩА ЦЕНА С ДДС** |  |  |  |  |

|  |  |
| --- | --- |
| Дата | \_\_\_\_\_\_\_\_/ \_\_\_\_\_\_\_\_\_ / 2021 г. |
| Име и фамилия | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Подпис |  |

***Образец***

**договор**

**№**

Днес, …………………… г. в гр. Варна между:

**Асоциация на Българските Черноморски Общини,** със седалище и адрес на управление гр. Варна, ул. Преслав №4, ЕИК 103133943, представлявана от Марияна Иванова – Изпълнителен директор, наричана за краткост ВЪЗЛОЖИТЕЛ, от една страна,

и

**………………**, със седалище и адрес на управление …………………., ………….., ИН по ЗДДС ………………… представлявано от ………………….., наричан за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“) се сключи настоящия договор. Страните по него се споразумяха за следното:

1. **ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение, Строително-ремонтни работи на сграда с идентификатор 10135.1507.1120.1, УПИ I-5, кв.75 по плана на 8-ми м.р., гр. Варна, ул. Преслав №4 – недвижима културна ценност – частна държавна собственост.

Договорът се изпълнява в рамките на Проект BSB305, «GreeTHiS – Зеленият Туризъм и историческото наследство – като предпоставка за развитие на Черноморския регион» по Съвместна Оперативна Програма Черноморски Басейн 2014-2020.

(2) Количеството, обемът и видовете СРР, както и влаганите материали следва да се изпълнят съгласно Техническата спецификация на **ВЪЗЛОЖИТЕЛЯ** Приложение №1 и Офертата на **ИЗПЪЛНИТЕЛЯ** - Приложение № 2, неразделна част към договора.

**Чл.2.** СРР ще се осъществяват със средства, материали, механизация и съответната квалифицирана работна ръка на **ИЗПЪЛНИТЕЛЯ.**

**Чл.3. (1)** Материалите за изпълнение ще се доставят от **ИЗПЪЛНИТЕЛЯ.**

**(2) ИЗПЪЛНИТЕЛЯТ** носи отговорност, ако вложените материали не са с нужното количество и/или влошат качеството на извършените дейности и на обекта като цяло**.**

**Чл.4.** Необходимата за изпълнение на строителството механизация и съоръжения се осигурява изцяло от **ИЗПЪЛНИТЕЛЯ.**

1. **СРОК И МЯСТО НА ИЗПЪЛНЕНИЕ**

**Чл. 5.** **(1)** Страните определят срок за изпълнение на предмета на договора до 30.11.2021 г.

(2) Договорът влиза в сила от деня на подписването му от страните.

(3) Сроковете по ал. 1 започват да текат от датата на предаване на строителната площадка от ВЪЗЛОЖИТЕЛЯ на ИЗПЪЛНИТЕЛЯ до датата на приключване на работата, предаване на обекта на ВЪЗЛОЖИТЕЛЯ и приемане на работата от ВЪЗЛОЖИТЕЛЯ с окончателен Приемо-предавателен протокол и Акт 19.

1. **ЦЕНА И НАЧИН НА ПЛАЩАНЕ**

**Чл.6.** **(1)** Общата стойност на договора е ……. лева (……) без ДДС или …… лева (…….) с вкл. ДДС.

**(2)** Окончателната стойност на договора ще се определи на база на двустранно подписан Протокол тип образец 19 за действително извършени и измерени СМР.

**(3)** При определяне на окончателната стойност на договора се вземат предвид единичните цени по всяка от позициите на количествената сметка в Ценовата оферта на Изпълнителя.

**Чл.6а. (1)** Плащанията на Изпълнителя ще се извършват както следва:

1. Авансово плащане в размер на 50% (петдесет процента) от цената на договора с ДДС срещу представяне от Изпълнителя на фактура.

**2.** Окончателно плащане в размер на останалата част от стойността на реално изпълнените и одобрени от Възложителя СМР съгласно ППП и Протокол тип образец 19.

**(2)** Дължимите суми ще се плащат по банков път, в срок до 20 дни след представянето на документите по ал.1, по посочена от Изпълнителя банкова сметка.

**(3)** Плащането се извършва в български левове, с платежно нареждане по следната банкова сметка, посочена от **ИЗПЪЛНИТЕЛЯ**:

IBAN:

BIC:

БАНКА:

**(4) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по горната алинея в срок от 5 (пет) дни, считано от момента на промяна. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок се счита, че плащанията са надлежно извършени.

**(5)** Договорените единични цени са окончателни и не подлежат на актуализация за срока на настоящия договор.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл.7. ВЪЗЛОЖИТЕЛЯТ** има право:

**(1)** Да изисква от **ИЗПЪЛНИТЕЛЯ** да изпълнява в срок и без отклонения съответните дейности, съгласно Техническата спецификация на **ВЪЗЛОЖИТЕЛЯ**.

**(2)** Да извършва текущ контрол във всеки момент от изпълнението на договора относно качество, количества, технически параметри, без това да пречи на оперативната дейност на **ИЗПЪЛНИТЕЛЯ**.

**(3)** Да прави рекламации при установяване на количествени несъответствия или некачествена работа, която не е в съответствие с техническата спецификация и с техническото предложение на **ИЗПЪЛНИТЕЛЯ**.

**(4)** Да иска от **ИЗПЪЛНИТЕЛЯ** да изпълни възложената му работа в срок и без отклонения.

**Чл.8.** **ВЪЗЛОЖИТЕЛЯТ** е длъжен:

**(1)** Да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.

**(2)** Да окаже необходимото съдействие на **ИЗПЪЛНИТЕЛЯ** за изпълнение на възложената му работа.

**(3)** Да приеме изпълнението от **ИЗПЪЛНИТЕЛЯ**, в случай, че то е качествено изпълнено.

**Чл.9.** **ИЗПЪЛНИТЕЛЯТ** има право:

**(1)** Да получи уговореното възнаграждение при условията и в сроковете, посочени в настоящия договор.

**(2)** Да иска от **ВЪЗЛОЖИТЕЛЯ** необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл.10.** **ИЗПЪЛНИТЕЛЯТ** e длъжен:

**(1)** Да изпълни възложената работа по чл.1 от настоящия договор качествено и в срок, в съответствие с техническата спецификация на ВЪЗЛОЖИТЕЛЯ.

**(2)** Да изготви план за безопасност и здраве и план за управление на строителните отпадъци, които да представи на ВЪЗЛОЖИТЕЛЯ за одобрение в срок до 5 работни дни от подписване на договора.

**(3)** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**(4)** Да извърши строително-ремонтните работи, като спазва изискванията на строителните, техническите и технологични правила и нормативи за съответните дейности.

**(5)** ИЗПЪЛНИТЕЛЯТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора.

**(6)** Възложените на ИЗПЪЛНИТЕЛЯ СРР трябва да бъдат извършени по начин, че да не създават пречки за достъп до или за ползването на пътища, тротоари или имоти, собственост на трети лица. Всички разноски във връзка с изпълнението на това задължение са за сметка на ИЗПЪЛНИТЕЛЯ.

**(7)** Да възстанови за своя сметка всички нанесени поражения върху елементите на градското обзавеждане, уличната и пътна мрежа, проводи и съоръжения към тях, озеленяване, дървесна, цветна и тревна растителност;

**(8)** Да спазва законовите изисквания, свързани със строителството, включително и за своя сметка да осигури безопасността на строителните работи.

**(9)** Да осигурява сам и за своя сметка безопасността на собствения си персонал по време на ремонтните работи и да спазва изискванията по БХТ и ППО.

**(10)** **ИЗПЪЛНИТЕЛЯТ** опазва имуществото, което не подлежи на ремонт, като при неправилна организация или небрежност от страна на неговите работници, довела до повреда на имуществото носи пълна отговорност и възстановява вредата за своя сметка незабавно.

**(11)** Всички санкции, наложени от общински и държавни органи, във връзка със строителството са за сметка на **ИЗПЪЛНИТЕЛЯ**. Всички вреди нанесени на трети лица при изпълнение на строителството се заплащат от **ИЗПЪЛНИТЕЛЯ**.

**(12)** **ИЗПЪЛНИТЕЛЯТ** поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. **ВЪЗЛОЖИТЕЛЯТ** не носи отговорност, произтичаща от искове или жалби вследствие нарушение на нормативни изисквания от страна на **ИЗПЪЛНИТЕЛЯ**, неговите служители или лица, подчинени на неговите служители, или в резултат на нарушение на правата на трето лице.

**(13)** **ИЗПЪЛНИТЕЛЯТ** следва да предоставя възможност на Договарящия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите (OLAF), Европейската сметна палата и външни одитори да извършват проверки на документите, свързани с възлагането и изпълнението на договора.

**(14)** **ИЗПЪЛНИТЕЛЯТ** е длъжен да допусне Договарящия орган, упълномощените от него лица, Сертифициращия орган, националните одитиращи органи, Европейската служба за борба с измамите (OLAF) да извършат проверки и инспекции на място в съответствие с процедурите, предвидени в законодателството на ЕО за защита на финансовите интереси на Европейските общности срещу измами и други нарушения и приложимото национално законодателство.

**(15)** **ИЗПЪЛНИТЕЛЯТ** е длъжен да уведоми писмено **ВЪЗЛОЖИТЕЛЯ** за завършване на ремонтните работи и да го покани да приеме работата.

**(16)** Да притежава Регистрация в Централния професионален регистър на строителя за изпълнение на строежи по чл. 137, ал. 1, т. 5, буква „е” от ЗУТ

**(17)** да притежава валидна застраховка за „Професионална отговорност“ за строителство на обекти първа категория, пета група строежи или за строителство, сходно на предмета на договора.

**V. КОНТРОЛ. КАЧЕСТВО**

**Чл.11.** Контролът по изпълнението на строително-ремонтните работи ще се осъществява от определени със заповед представители на **ВЪЗЛОЖИТЕЛЯ**. В изпълнение на това им правомощие предписанията са задължителни за **ИЗПЪЛНИТЕЛЯ**, доколкото не пречат на неговата самостоятелност и не излизат извън одобрената от **ВЪЗЛОЖИТЕЛЯ** оферта на участника и условията на този договор.

**Чл.12. (1) ИЗПЪЛНИТЕЛЯТ** гарантира качествено изпълнение на поръчката. В рамките на посочените от **ИЗПЪЛНИТЕЛЯ** гаранционни срокове, същият отстранява за своя сметка всички констатирани дефекти.

**(2)** В случай на дефекти на работата, които не могат да се открият веднага или при обикновения преглед при съставяне на протокол за приемане на работата, **ВЪЗЛОЖИТЕЛЯТ** уведомява незабавно след откриване на недостатъка **ИЗПЪЛНИТЕЛЯ**, който отговаря изцяло за тези дефекти.

**(3)** Ако дефектът се открие преди плащане на дължимото възнаграждение и **ИЗПЪЛНИТЕЛЯТ** откаже да го отстрани, стойността на некачествено свършената работа се сторнира от дължимата стойност и **ВЪЗЛОЖИТЕЛЯТ** може сам или чрез трети лица да отстрани дефекта. Това не изключва прилагането на санкциите, уговорени по-долу.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.13. (1)** Приемането на извършената работа по чл.1 се извършва от определени от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица.

**(2)** При завършване на работата **ИЗПЪЛНИТЕЛЯТ** отправя покана до **ВЪЗЛОЖИТЕЛЯ** да направи оглед и да приеме извършената работа.

**(3)** Окончателното предаване на изпълнените видове работи от ИЗПЪЛНИТЕЛЯ на ВЪЗЛОЖИТЕЛЯ се извършва с окончателен приемо-предавателен протокол за извършените СМР и Протокол тип образец 19.

**(4)** Възложителят има право да откаже да подпише Приемо-предавателния протокол и Протокол тип образец 19 ако открие недостатъци в изпълнението или изпълнение, което не отговаря на условията на договора. В този случай Възложителят посочва в ППП недостатъците, които Изпълнителят следва да отстрани, за да може обектът да бъдат приет, както и срок за отстраняването им. Срокът се определя по взаимно съгласие между страните или от Възложителя, в случай че взаимно съгласие не бъде постигнато. ИЗПЪЛНИТЕЛЯТ отстранява недостатъците в договорения срок и страните подписват ППП и Протокол тип образец 19 и съгласно този протокол се извършва окончателното плащане.

**Чл.14.** Когато **ИЗПЪЛНИТЕЛЯТ** се е отклонил от поръчката или работата му е с недостатъци, **ВЪЗЛОЖИТЕЛЯТ** има право да откаже нейното приемане и заплащането на част или на цялото възнаграждение, докато **ИЗПЪЛНИТЕЛЯТ** не изпълни своите задължения по договора.

**VІІ. НЕУСТОЙКИ**

**Чл.15.** При забава на изпълнението **ИЗПЪЛНИТЕЛЯТ** дължи неустойка в размер на 0,5% от договореното възнаграждение за всеки просрочен ден, но не повече от 20%.

**Чл.16.** Независимо от правата по чл.15 от настоящия договор, **ВЪЗЛОЖИТЕЛЯТ** има право на неустойка в размер на 10% от уговореното възнаграждение за съответното количество работа, когато изработеното е обременено с недостатъци.

**Чл.17.** При неизпълнение на този договор всяка от страните дължи обезщетение за причинените вреди, при условията на гражданското и търговското право.

**Чл.18**. В случай, че изработеното от **ИЗПЪЛНИТЕЛЯ** е некачествено и не може да се ползва от **ВЪЗЛОЖИТЕЛЯ** по предназначение **ВЪЗЛОЖИТЕЛЯТ** прекратява договора, като **ИЗПЪЛНИТЕЛЯТ** дължи неустойка в размерна 30% от стойността на договора.

**Чл.19.** При забава в плащането на договореното възнаграждение **ВЪЗЛОЖИТЕЛЯТ** дължи неустойка в размер на законната лихва върху дължимата сума, според етапа на изпълнение, за всеки просрочен ден, но не повече от 30 дни.

**Чл.20.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**VIIІ. БЕЗОПАСНОСТ И ЗДРАВЕ ПРИ РАБОТА**

**Чл.21** **(1)** В съответствие с разпоредбите за здравословни и безопасни условия на труд Изпълнителят се задължава:

1. да спазва стриктно Кодекса на труда и Закона за здравословни и безопасни условия на труд, действащите държавни и ведомствени правилници, да осигури здравословни и безопасни условия на труд при изпълнение на СРР.

2. да спазва Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, издадена от министъра на труда и социалната политика (Обн., ДВ, бр. 102 от 22.12.2009 г., в сила от 1.01.2010 г.)

3. да спазва Наредба № 7/23.09.1999 г. за минималните изисквания за здравословни и безопасни условия на труд на работните места и при използване на работното оборудване, издадена от министъра на труда и социалната политика и министъра на здравеопазването, и НАРЕДБА № 2 от 22 март 2004 г. на МРРБ и МТСП за минималните изисквания за здравословни и безопасни условия на труд при извършване на строителни и монтажни работи (Обн., ДВ, бр. 37 от 2004 г.)

4. да провежда всички необходими инструктажи и обучения на своите работници, служители и подизпълнители (ако използва такива), съгласно нормативните актове по безопасност и здраве при работа.

5. да извършва регистрирането и отчитането на трудовите злополуки с работниците и служителите си, съгласно Наредбата за установяване, разследване, регистриране и отчитане на трудови злополуки (Обн. ДВ. бр.6 от 21 януари 2000 г., изм. ДВ. бр.61 от 25 юли 2000г., изм. ДВ. бр.19 от 19 февруари 2002 г.), като незабавно уведомява Възложителя при станали произшествия и злополуки на обекта и включва негов представител в разследването на случая.

6. при наличие на Подизпълнители, Изпълнителят поема изпълнението от произтичащите от това задължения. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

7. да осигури лични предпазни средства и специално работно облекло, като изисква задължителното им използване по време на работа, също така при необходимост да осигурява и средства за колективна защита.

8. да осигури на Възложителя възможност за контрол и изпълнява всички разпореждания, дадени от органите по Безопасност на труда и Безопасност на превозите.

9. да осигури механизацията, участваща при изпълнението на строителните дейности, да бъде технически изправна и да отговаря на всички изисквания за сигурност и безопасност на движението, и да бъде снабдена с необходимите пътни и превозни документи.

10. при спиране изпълнението на строително-ремонтни работи от контролните органи поради нарушаване на правилата за безопасност на труда и превозите или други причини, всички негативни последствия са за сметка на Изпълнителя.

**Чл.22** Възложителят се задължава да упражнява контрол чрез своите органи и да уведомява Изпълнителя в случаи на констатирани нарушения по безопасност на труда и безопасност на превозите на обекта, и да прилага правомощията си в случай, че се застрашава живота и здравето на работещите и безопасността на превозите.

**Чл.23** При спиране изпълнението на строително-монажните работи от контролните органи поради нарушаване на правилата за безопасност на труда и превозите или други причини, всички негативни последствия са за сметка на Изпълнителя.

**Чл.24** Страните по договора се задължават своевременно да се информират при настъпили промени, свързани с възникването на нови опасности и вредности за здравето на работниците и да предприемат необходимите мерки.

**IХ. НЕПРЕДВИДЕНИ ОБСТОЯТЕЛСТВА**

**Чл.25. (1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила, по смисъла на Търговския закон.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**X. ГАРАНЦИОННИ УСЛОВИЯ**

**Чл.26. (1)** Гаранционният срок на всички извършени СРР е 5 (пет) години.

**(2) ИЗПЪЛНИТЕЛЯТ** се задължава да отстранява за своя сметка скритите недостатъци и появилите се впоследствие дефекти в гаранционния срок.

**(3)** За появилите се в гаранционния срок дефекти **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**.

**Чл.27.** **(1) ИЗПЪЛНИТЕЛЯТ** е длъжен в три дневен срок от уведомлението да отстрани повредата за своя сметка. В случай, че горният срок е кратък, страните се договарят за удължен разумен срок.

**(2)** В срока по ал.1, **ВЪЗЛОЖИТЕЛЯТ** може и сам да отстрани повредата, като **ИЗПЪЛНИТЕЛЯТ** му възстановява направените разходи. Тази уговорка е независима от уговорените по-долу санкции и неустойки.

**ХI. ПРЕКРАТЯВАНЕ НА ДОГОВОРА**

**Чл.28.** Настоящият договор се прекратява автоматично с изтичането на гаранционния срок, посочен в чл. 26 ал. 1 и с изпълнението на всички задължения на страните по договора.

**Чл.29.** Настоящият договор може да бъде прекратен:

1. По взаимно съгласие между страните, изразено в писмена форма;
2. Едностранно от Възложителя с 5-дневно писмено предизвестие до Изпълнителя:

а) в случай, че Изпълнителят по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението, или трайно загуби фактическата и/или правна възможност да изпълнява задълженията си по договора.

б) в случай, че Изпълнителят бъде обявен в несъстоятелност или когато е в производство по несъстоятелност или ликвидация.

в) в случай, че Изпълнителят в срок от 7 (седем) дни, считано от датата на предаване на строителната площадка не е започнал дейности по изпълнение на предмета на договора.

г) в случай, че Изпълнителят прекъсне работа без съгласието на Възложителя за повече от 5 (пет) календарни дни и след отправена писмена покана не я продължи, в рамките на 5 (пет) календарни дни, считано от датата на получаване на поканата;

д) в случай, че Изпълнителят в повече от два случая (констатирано с писмени протоколи от Възложителя), допусне пропуски в работата си, които водят до материални щети за Възложителя или некачествено изпълнение на работата.

**(3)** При виновно неизпълнение на задълженията на една от страните по договора – с 5-дневно писмено предизвестие от изправната до неизправната страна;

**(4)** При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

**(5)** При настъпване на обективна невъзможност за изпълнение;

**(6)** С окончателното му изпълнение;

**(7)** Когато са настъпили съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**Чл.30.** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

**(1)** Забави изпълнението на някое от задълженията си по договора с повече от 7 (седем) работни дни;

**(2)** Не отстрани в разумен срок, определен от **ВЪЗЛОЖИТЕЛЯ**, констатирани недостатъци;

**(3)** Не изпълни точно някое от задълженията си по договора;

**(4)** Бъде обявен в несъстоятелност или когато е в производство по несъстоятелност или ликвидация.

**Чл.31.** При виновно неизпълнение на договора от **ИЗПЪЛНИТЕЛЯ извън хипотезите по предходния член**, **ВЪЗЛОЖИТЕЛЯТ** може да прекрати договора едностранно, с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**ХІІ. ЗАКЛЮЧИТЕЛНИ РАЗПОРЕДБИ**

**Чл.32.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**Чл.33.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл.34.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл.35.** За всички неуредени в този договор въпроси се прилагат разпоредбите на действащото законодателство.

**Чл.36.** Нито една от страните няма право да прехвърля правата и задълженията, произтичащи от този договор, на трета страна.

Неразделна част от настоящия договор са: Техническа спецификация и Оферта на Изпълнителя.

Настоящият договор се сключи в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**